stanford-oval/wikipedia huggingface dataset:
אלברטו גרשונוב
משפחתו

ב-1907 נישא גרשונוב לתרזה כהן (Teresa Kohan). לזוג נודלו 3 ילדים:רוזה אסתר (1908), אנה מריה (1910) ובלנקה (1915). נפטר בבואנוס ארייס ב-1950 כתוצאה מהתקף לב.
הנצחתו

ב-1954 נקראה תחנת רכבת בבואנוס איירס על שמו של גרשונוב
המרכז היהודי ברובע לומאס דל פלומאר שבואנוס איירס נקרא על שמו.
ספריו

Los Gauchos Judíos, הוצאת "לה נאסיון", 1910 (1959 באנגלית)
Héroes de los Intersticios, ‏1948
הערות שוליים

↑  הפרקים של הספר פורסמו תחילה בעיתון "לה נאסיון" לפני שנערכו והופצו כספר
↑  אלברטו גרשונוב נפטר, דבר, 12 באפריל 1950
↑  תחנת גרשונוב, על המשמר, 11 באפריל 1954
| --- | --- |
בקרת זהויות :  NLI: 987007261631505171  PLWABN: 9810574999805606  BIBSYS: 90983314  BNE: XX932685  BnF: cb12028375h (data)  CiNii: DA17641203  GND: 118977342  ICCU: IEIV009413  ISNI: 0000 0000 6638 6787  LCCN: n83175034  NLA: 35885364  NTA: 204282071  RERO: 02-A003289816  SELIBR: 236493  SUDOC: 074046535  Trove: 1130993  VIAF: 14784457   WorldCat (עם VIAF): 14784457
אל אדון על כל המעשים

"אֵל אָדוֹן עַל כָּל הַמַּעֲשִׂים" (ידוע גם בשם "אֵל אָדוֹן") הוא אחד הפיוטים הקדומים ביותר שנכנסו לתפילה, הידועים כיום, ומשערים שהוא נכתב בארץ ישראל בתקופת הפיוט הארץ ישראלי הקדום (המאה ה-2 עד המאה ה-4 לספירה) - תקופת התלמוד. בכל קהילות ישראל נהוג לאומרו בברכת 'יוצר אור' בשבת. לפיוט מספר נוסחים.
הפיוט מוזכר בספר הזהר כמה פעמים, וקיימות לו מקבילות בספרות ההיכלות.
מבנה הפיוט ומקורו

שמו של מחבר הפיוט אינו ידוע, ומשערים שמדובר באחד הפיוטים הקדומים מתקופת התלמוד שנכנסו לתפילה. כמו פיוטים רבים אחרים, הוא בנוי לפי סדר הא"ב, וללא חריזה דבר התומך בהשערה על תקופת חיבורו.
בכלבו כתב כי בשני המשפטים הראשונים ישנם עשר מילים כנגד עשרת הדיברות. בשני המשפטים האחרונים שתים עשרה מילים כנגד שתים עשרה המזלות. שאר תשעת המשפטים יש בהם שמונה מילים, יוצא יחד שבעים ושתים שהן כנגד השם המפורש.
הפיוט זכה לשבחים בספרי הקדמונים,[דרוש מקור] ונראה שהופיע לראשונה בסדר רב עמרם גאון ולאחר מכן גם במחזור ויטרי. בסידורי התפילה של רס"ג ורמב"ם הוא אינו מופיע כלל; מאז העת החדשה, ניתן למצוא אותו בסידורי תפילה רבים.
נושא הפיוט

נושאיו המרכזיים של הפיוט הם דברי שבח לאל על שברא את האור (עיקר העניין בברכת "יוצר אור"), את הגעתו של השחר ועל בואו של יום חדש. הוא מאזכר את בריאתם של המאורות הקדמוניים על ידי הקדוש ברוך הוא; ועל כך מסופר בתחילת ובחתימת הפיוט.
בנוסף, ישנו עוד נושא מרכזי בפיוט והוא היצורים השמימיים אשר מהללים את הקדוש ברוך הוא על כל בריאותיו. הדבר מתקשר אל ברכת היוצר ("קדושת היוצר") המתארת את עבודת הקודש השמימית הנערכת לפני הקדוש ברוך הוא וכפי שנאמר בפיוט "וְהָאוֹפַנֵּים וְחַיּוֹת הַקֹּדֶשׁ".
זמני אמירת הפיוט

את הפיוט נוהגים לשיר במסגרתה של ברכת "יוצר אור" שלפני קריאת שמע בתפילת שחרית של שבת, ואצל חלק מהעדות גם בתפילת שחרית של יום טוב. בקהילות אשכנז המזרחי נוהגים לשיר את השורות מ"טובים מאורות" ועד "ראה והתקין צורת הלבנה" בסיום קידוש לבנה.
הפיוט מולחן ומושר בצורות ובסגנונות שונים ומגוונים. בחלק מקהילות האשכנזים, נוהגים שהקהל אומרים ארבע שורות, ואחר כך החזן חוזר עליהם.
לקריאה נוספת

משה בר-אשר, לשוננו רנה, הוצאת ראובן מס ויד הרב ניסים ירושלים, 2016.
עזרא פליישר, תפילות הקבע בישראל בהתהוותן ובהתגבשותן; בעריכת שולמית אליצור וטובה בארי, הוצאת ספרים ע"ש מאגנס - האוניברסיטה העברית, תשע"ב 2012, עמ' 480.
חיים אלעזר שפירא, אדון כל, מונקאטש: ה'תרצ"ו, באתר היברובוקס
הערות שוליים

1 2  יהושע גרנט, אל אדון - עיון בפיוט, באתר הפיוט והתפילה.
1 2 3  השירה העברית הקדומה - בתלמוד, בתפילה ובספרות ההיכלות מאיר בר-אילן (חוקר), אתר אוניברסיטת בר-אילן
↑  אולם, הפיוט אינו מופיע בנוסח התפילה של הרמב"ם.
↑  זהר חלק ב קלב א – ויקיטקסט
↑  כלבו סימן לז
↑  במנהג אשכנז המערבי לא נוהגים כן, עיין מדריך למנהג אשכנז המובהק, בני ברק תשע"ד, עמ' 29.
| --- | --- |
בקרת זהויות :  NLI: 987007600134805171
איינר יאן אוס

איינר יאן אוס (בנורווגית: Einar Jan Aas, נולד ב-12 באוקטובר 1955 במוס שבנורווגיה) הוא כדורגלן עבר נורווגי ששיחק בעמדת הבלם במוס, באיירן מינכן ונוטינגהאם פורסט. לאוס 35 הופעות במדי נבחרת נורווגיה, בהן הבקיע שלושה שערים.
קריירת מועדונים

אוס גדל בנוער של הקבוצה הנורווגית מוס, ובשנת 1973 החל לשחק בקבוצה הבוגרת, ששיחקה אז בליגת המשנה הנורווגית. בשנת 1976 העפיל אוס עם מוס לליגת העל הנורווגית, והוכתר על ידי המגזין הנורווגי וורדנס גאנג פעמיים כבלם השנה בנורווגיה, בשנים 1977 ו-1979. הצטיינותו של אוס במדי מוס, הביאה להתעניינות מקבוצות גדולות, ובקיץ 1979 חתם אוס בבאיירן מינכן. אוס לא הצליח להשתלב היטב בחוליית הגנה שכללה את קלאוס אאוגנטאלר, אודו הורסמן, הנס ויינר, וולפגנג דרמלר וקורט נידרמאייר, וערך רק שש הופעות בעונתו הראשונה בקבוצה, ושבע הופעות בעונתו השנייה. עם זאת, בשתי העונות זכה אוס באליפויות עם באיירן מינכן. בקיץ 1981 חתם אוס בנוטינגהאם פורסט, שם החל את עונת 1981/82 היטב, אך שבר את רגלו והקריירה שלו בנוטינגהאם פורסט נקטעה אחרי 21 הופעות ליגה. בשנת 1983 חזר אוס למועדון נעוריו מוס, שם שיחק ארבע עונות נוספות, עד לפרישתו בתום עונת 1987, בה היה שותף לאליפות הליגה הנורווגית היחידה בתולדותיה של מוס.
קריירה בינלאומית

בשנת 1977 ערך אוס את הופעת הבכורה במדי נבחרת נורווגיה, והיה שחקן הרכב בנבחרת במשך כעשור, בו ערך 35 הופעות במדים הלאומיים והבקיע שלושה שערים. אוס לא הצליח להעפיל עם נורווגיה לטורניר גדול.
תארים

עם באיירן מינכן:
אליפות הבונדסליגה (2): 1979/80, 1980/81
עם מוס:
אליפות ליגת העל הנורווגית: 1987
אלביס צ'יפזזה

אלביס צ'יפזזה (באנגלית: Elvis Chipezeze; נולד ב-11 במרץ 1990) הוא כדורגלן זימבבואי המשחק בעמדת השוער בבארוקה מליגת העל הדרום אפריקאית ובנבחרת זימבבואה.
קריירה

צ'יפזזה ערך את הופעת הבכורה שלו במדי נבחרת זימבבואה ב-5 ביוני 2019 במשחק חצי גמר גביע COSAFA נגד זמביה. נבחרתו הפסידה 2–4 בפנדלים לאחר 0–0 בתום הזמן החוקי.
הוא היה השוער הפותח של קבוצתו במשחקי גביע אפריקה לאומות 2019. במשחק האחרון בשלב הבתים, בו היה לנבחרתו סיכוי אחרון לעלות לשמינית הגמר, הפסידה נבחרתו 0–4 לנבחרת הרפובליקה הדמוקרטית של קונגו, כששניים מהשערים היו באשמתו הבלעדית.
הערות שוליים

↑  "Zimbabwe v Zambia game report by Soccerway". Soccerway. 5 ביוני 2019. {{cite web}}:  (עזרה)
| נבחרת זימבבואה – גביע אפריקה לאומות 2019 |
| --- | --- | --- |
|  1 סיאנדה •  2 דאריקווה •  3 פהירי •  4 פפומבידזאי •  5 לונגה •  6 מודימו •  7 צ'וואפיווה •  8 מונצי •  9 רוסיקה •  10 קארורו •   11 ביליאט •  12 דזינגאיי • 13 צ'יפזזה •  14 קאדרווה • 15 האדבה • 16 צ'יגובה • 17 מוסונה • 18 נקאמבה • 19 מוטיזווה • 20 מהאצ'י • 21 קאמוסוקו • 22 מהלאנגה • 23 מושקווי • מאמן: צ'ידזמבווה |  1 סיאנדה •  2 דאריקווה •  3 פהירי •  4 פפומבידזאי •  5 לונגה •  6 מודימו •  7 צ'וואפיווה •  8 מונצי •  9 רוסיקה •  10 קארורו •   11 ביליאט •  12 דזינגאיי • 13 צ'יפזזה •  14 קאדרווה • 15 האדבה • 16 צ'יגובה • 17 מוסונה • 18 נקאמבה • 19 מוטיזווה • 20 מהאצ'י • 21 קאמוסוקו • 22 מהלאנגה • 23 מושקווי • מאמן: צ'ידזמבווה | זימבבואה |
ערך זה הוא קצרמרבנושא כדורגלנים. אתם מוזמנים לתרום לוויקיפדיה ו.
אלברטו גרסיה אספה

אלברטו גרסיה אספה מנה (בספרדית: Alberto García Aspe Mena; נולד ב-11 במאי 1967 במקסיקו סיטי) הוא כדורגלן עבר מקסיקני ששיחק בעמדת הקשר.
גרסיה אספה שיחק לאורך כל הקריירה בליגת העל המקסיקנית, בה זכה בשלוש אליפויות עם שתי קבוצות שונות, למעט קדנציה קצרה בריבר פלייט הארגנטינאית. הוא מהכדורגלנים הבולטים של נבחרת מקסיקו בשנות ה-90. הוא ערך במדיה מעל למאה הופעות בינלאומיות, ואף הוביל אותה כקפטן במונדיאל 1998, שהיה אחד מתוך שלושה טורנירי מונדיאל בהם השתתף.
קריירת משחק

גרסיה אספה החל את הקריירה במחלקת הנוער של אוניברסידד נסיונל. ב-1984, כשהיה בן 17 בלבד, החל גרסיה אספה לשחק בקבוצה הבוגרת של המועדון, והשתלב במהרה בהרכב הקבוצה. לשיא הצלחתו במועדון הגיע תחת המאמן מיגל מחייה ברון, שהגיע לקבוצה ב-1988. יחד עם ברון, זכתה הקבוצה בגביע CONCACAF לאלופות 1989, ושנתיים אחר כך, בעונת 1990/1991, זכתה באליפות מקסיקו, לאחר ניצחון בגמר פלייאוף כפול מול קלוב אמריקה. עבור גרסיה אספה הייתה זו עונה אישית מוצלחת. הוא רשם ארבעים הופעות בליגה, וכבש 11 שערים בדרך לזכייה בתואר.
עונה זו הייתה האחרונה של גרסיה אספה במדי פומאס, וממנה עבר לשחק בנקקסה. גרסיה אספה השתלב במהרה בקישור הקבוצה והיה דומיננטי גם בחלק ההתקפי ובכיבוש השערים, כשהחל מעונת 1992/1993 ובמשך שלוש עונות כבש מספר דו-ספרתי של שערים. בעונת 1994/1995, תחת המאמן מנואל לפואנטה, זכה גרסיה אספה באליפות השנייה בקריירה, שהייתה הראשונה בתולדות המועדון, לאחר שגברה בגמר הפלייאוף על קרוס אסול. באותה עונה השלימה נקקסה זכייה בדאבל, לאחר שגברה בגמר הגביע המקסיקני על וראקרוס.
בסיום העונה, לקראת טורניר אפרטורה 1995 בליגת העל הארגנטינאית, הושאל גרסיה אספה לריבר פלייט של המאמן רמון דיאס. מספר הופעות פושרות של גרסיה אספה במשחקי קדם העונה ועומס של שחקנים איכותיים בעמדה שלו, הובילה למיעוט משמעותי בדקות המשחק שלו. הוא שותף רק בחמישה משחקים במהלך הטורניר, ובאף אחד מהם לא השלים תשעים דקות, כך שהתקשה להפגין את יכולותיו במדי הקבוצה. את הטורניר סיימה ריבר במקום השביעי, ועם סיומו בחודש דצמבר של אותה שנה, לאחר כחצי שנה בלבד, חזר גרסיה אספה למקסיקו ולקבוצתו הקודמת נקקסה.
החזרה לנקקסה התבררה כמוצלחת עבור גרסיה אספה. על אף שהחמיץ את חודשי פתיחת העונה, חזר גרסיה אספה לשחק באופן קבוע בקישור הקבוצה, ובסיום העונה זכה עמה באליפות שנייה ברציפות, לאחר שהכניעה בגמר הפלייאוף את אתלטיקו סלאיה. בעונת 1996/1997 התפצלה הליגה המקסיקנית לטורניר אינביירנו הפותח את העונה, וטורניר וראנו הסוגר אותה. באותה עונה גרסיה אספה העפיל עם הקבוצה לגמר הפלייאוף בטורניר האינביירנו, ולחצי גמר טורניר הווראנו, ובסך הכול כבש 16 שערי ליגה באותה עונה ב-35 הופעות - שיא קריירה אישי.
לאחר אותה עונה עבר גרסיה אספה לקלוב אמריקה, מהמעוטרים שבמועדוני מקסיקו, ועל אף שהשתלב היטב בקבוצה לא הצליח גרסיה אספה לזכות עמה בתארים. ב-1999 עבר לשחק בפואבלה, במדיה פרש ממשחק פעיל בשנת 2002, בגיל 35.
תארים

גביע CONCACAF לאלופות: 1989
אליפות מקסיקו: 1990/1991
אליפות מקסיקו (2): 1994/1995, 1995/1996
הגביע המקסיקני: 1994/1995
גביע הקונפדרציות: 1999
גביע הזהב של CONCACAF‏: 1996
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים |
| --- | --- | --- | --- | --- |
| 1984/1985 | אוניברסידד נסיונל | מקסיקוליגת העל המקסיקנית | 18 | 2 |
| 1985/1986 | אוניברסידד נסיונל | מקסיקוליגת העל המקסיקנית | 16 | 5 |
| 1986/1987 | אוניברסידד נסיונל | מקסיקוליגת העל המקסיקנית | 37 | 6 |
| 1987/1988 | אוניברסידד נסיונל | מקסיקוליגת העל המקסיקנית | 37 | 9 |
| 1988/1989 | אוניברסידד נסיונל | מקסיקוליגת העל המקסיקנית | 27 | 2 |
| 1989/1990 | אוניברסידד נסיונל | מקסיקוליגת העל המקסיקנית | 8 | 1 |
| 1990/1991 | אוניברסידד נסיונל | מקסיקוליגת העל המקסיקנית | 40 | 1 |
| 1991/1992 | נקקסה | מקסיקוליגת העל המקסיקנית | 37 | 9 |
| 1992/1993 | נקקסה | מקסיקוליגת העל המקסיקנית | 29 | 14 |
| 1993/1994 | נקקסה | מקסיקוליגת העל המקסיקנית | 28 | 13 |
| 1994/1995 | נקקסה | מקסיקוליגת העל המקסיקנית | 38 | 12 |
| 1995/1996 | ריבר פלייט | ארגנטינהליגת העל הארגנטינאית | 5 | 0 |
| 1995/1996 | נקקסה | מקסיקוליגת העל המקסיקנית | 19 | 5 |
| 1996/1997 | נקקסה | מקסיקוליגת העל המקסיקנית | 35 | 16 |
| 1997/1998 | קלוב אמריקה | מקסיקוליגת העל המקסיקנית | 33 | 8 |
| 1998/1999 | קלוב אמריקה | מקסיקוליגת העל המקסיקנית | 30 | 3 |
| 1999/2000 | פואבלה | מקסיקוליגת העל המקסיקנית | 32 | 7 |
| 2000/2001 | פואבלה | מקסיקוליגת העל המקסיקנית | 39 | 12 |
| 2001/2002 | פואבלה | מקסיקוליגת העל המקסיקנית | 26 | 10 |
| סה"כ בקריירה | סה"כ בקריירה | סה"כ בקריירה | 534 | 145 |
סטטיסטיקות > נבחרת לאומית

| נבחרת מקסיקו> שנה | נבחרת מקסיקו> הופעות | נבחרת מקסיקו> שערים |
| --- | --- | --- |
1988: 1
| 1989 | 2 | 0 |
1990: 0
| 1991 | 3 | 0 |
1992: 0
| 1993 | 18 | 7 |
| 1994 | 9 | 2 |
| 1995 | 12 | 1 |
| 1996 | 13 | 2 |
| 1997 | 11 | 2 |
| 1998 | 10 | 4 |
| 1999 | 12 | 0 |
2000: 0
| 2001 | 12 | 2 |
| 2002 | 6 | 0 |
| סך הכול | 109 | 21 |
אימסט (מחוז)

מיקום המחוז בטירול
אימסט (בגרמנית: Imst) הוא מחוז במערב טירול שבאוסטריה. המחוז גובל במחוז רויטה ובוואריה (לאורך גבול קצר מאוד) בצפון, מחוז אינסברוק במזרח, איטליה בדרום ומחוז לאנדק במערב.
המחוז משתרע על 1,724.82 קמ"ר, ואוכלוסייתו מונה 52,658 תושבים (לפי מפקד האוכלוסין של 2005). במחוז ישנן 24 עיירות ובירתו היא העיירה אימסט.
רוב שטח המחוז מכוסה בהרי האלפים, ועובר בו הנהר אין.
עיירות

| --- | --- |
 ארצל אים פיטצאל  האימינג  אימסט  אימסטרברג  ירצנס  קארס  קארסטן  לנגנפלד  מימינג  מילס ביי אימסט  מץ  נאסרייט:  אובסטייג  אואץ  ריץ  רופן  סנקט לאונרד אים פיטצאל  סאותנס  זילץ  זלדן  שטאמס  טארנץ  אומהאוזן  ונס
אלבלדה

| --- | --- |
   
 מיקומו של אלבלדה בקבוצת הכוכבים קשת
 נתוני תצפית
 קבוצת כוכבים:  קשת
 שמות נוספים:  π בקשת, HD 178524
 סוג:  ענק לבן-צהבהב
 בהירות נראית:  2.88
 סיווג ספקטרלי:  F2 II-III
 עלייה ישרה:  19ʰ 09ᵐ 45.83ˢ מילי-שניות קשת בשנה
 נטייה:  ‏25.01″ ‏01′ ‏21°‏- מילי-שניות קשת בשנה
 מאפיינים פיזיים
 בהירות מוחלטת:  3.09-
 מרחק:  510  שנות אור 156.36  פארסק
 רדיוס:  29 רדיוסי שמש
 מסה:  5.9 מסות שמש
 עוצמת הארה:  פי 1,500 מהשמש
 טמפרטורה:  6,590 K
 מהירות סיבוב:  27 קילומטר לשנייה
 גיל:  67 מיליון שנים
 מהירות רדיאלית:  −9.8±0.74 קילומטר לשנייה
 היסט:  9.235±0.7717 אלפיות של שניות קשת
 מתכתיות:  5.9 
 מערכת
 כוכבים נלווים:  אלבלדה B, אלבלדה C
 
אַלְבָּלְדָה (מערבית البلدة - העיר, ככל הנראה מתייחס למכה), נקרא גם π בקשת, הוא כוכב בולט הנמצא במרחק של כ-510 שנות אור ממערכת השמש בקבוצת הכוכבים קשת עם בהירות מדרגה 2.88. הכוכב נמצא בחלקה הצפון-מזרחי של הקבוצה מחוץ לאסטריזם בצורת קומקום שיוצרים רוב הכוכבים הבהירים של הקבוצה.
תכונות

אלבלדה הוא ענק לבן-צהבהב מסוג ספקטרלי F2 II-III, עם מסה של קרוב ל-6 מסות שמש ורדיוס של קרוב ל-30 רדיוסי שמש. טמפרטורת פניו כ-6,600 קלווין והוא מאיר בעוצמה של פי 1,500 מעוצמת ההארה של השמש. אלבלדה נמצא במרחק זוויתי של פחות משתי מעלות ממישור המילקה ולכן הוא מוסתר לעיתים על ידי הירח ולעיתים נדירות על ידי כוכבי הלכת נוגה וכוכב חמה. ההסתרה הקרובה על ידי כוכב לכת צפויה לקרות ב-17 בפברואר 2035 כאשר נוגה יחלוף על פניו. בזמן של אירוע הסתרה על ידי הירח, דווח שהכוכב הוא למעשה מערכת בת שלושה כוכבים, כאשר המרחק בין שניים מהם הוא כ-0.13 שניית קשת וביניהם ובין השלישי כ-0.4 שניית קשת. בשל המרחק הקטן לא ניתן לזהות את סוגם הספקטרלי של שני הכוכבים, אך נראה שהשניים הקרובים יותר, אלבלדה A ואלבלדה B, הם בעלי בהירות דומה סביב דרגה 3.8 ולשלישי, אלבלדה C, בהירות מדרגה 6. על פי המרחק הזוויתי, המרחק אל המערכת והשינוי האיטי במיקומם, ניתן להעריך שאלבלדה A ואלבלדה B מקיפים זה את זה במרחק סביב 20 יחידות אסטרונומיות ובזמן הקפה של כ-14 שנים. אלבלדה C מקיף את אלבלדה A ואלבלדה B במרחק של כ-60 יחידות אסטרונומיות ובזמן הקפה של כ-75 שנים. בעבר דווח שבהירותו של אלבלדה משתנה ביותר מחצי דרגת בהירות והוא סווג כחשוד ככוכב משתנה, אך מדידות מעודכנות לא מצאו שינויים גדולים ממאית של דרגת בהירות.
הערות שוליים

1 2 3  SIMBAD: Albaldah
↑  I. Ramírez & J. Meléndez: The Effective Temperature Scale of FGK Stars. I. Determination of Temperatures and Angular Diameters with the Infrared Flux Method, The Astrophysical Journal, Vol. 626, Iss. 1, p. 446 (2005) במקור באלפיות של שניית קשת, העברה לרדיוסי שמש על ידי המרה לרדיאנים, הכפלה במרחק וחלוקה בפעמיים רדיוס השמש
1 2 3  L. S. Lyubimkov, D. L. Lambert, S. I. Rostopchin, T. M. Rachkovskaya & D. B. Poklad: Accurate fundamental parameters for A-, F- and G-type Supergiants in the solar neighbourhood, Monthly Notices of the Royal Astronomical Society, Vol. 402, Iss. 2, p. 4, 9 (2010)
↑  G. P. Können & J. Van Maanen: Planetary occultations of bright stars, Journal of the British Astronomical Association, Vol. 91, p. 156 (1981)
1 2  A. A. Tokovinin: MSC - a catalogue of physical multiple stars, Astronomy & Astrophysics Supplement series, Vol. 124, p.75 (1997)
↑  General Catalogue of Variable Stars: π Sagittarii
↑  S. J. Adelman: Research Note Hipparcos photometry: The least variable stars, Astronomy & Astrophysics, vol. 367, p. 297 (2001)
אייל דורון

| --- | --- |

אייל דורון בהרצאה, 2023
 לידה:  1969 (בן 55 בערך)
 מדינה:  ישראל 
 השכלה:  אוניברסיטת תל אביב  אוניברסיטת חיפה 
 www.eyaldoron.co.il
 
אייל דורון (נולד ב-1969) הוא מרצה וחוקר בתחום החשיבה היצירתית, סופר, מנהל תוכנית להכשרת מנהלים באוניברסיטת רייכמן. בעבר היה יוצר טלוויזיה ותיאטרון. הוא עוסק בתחום החינוך היצירתי ובאתגרי עולם העבודה בעידן הטכנולוגי.
ביוגרפיה

דורון למד בבית הספר ללימודי תיאטרון באוניברסיטת תל אביב ובשנת 2005 סיים דוקטורט תחת הנחייתו של פרופ' שמעון לוי. נושא עבודת הדוקטורט היה: "קתרזיס בתיאטרון ובטלוויזיה - החוויה של צפייה בטלוויזיה וזיקתה לחוויה של הולכי תיאטרון".
לאחר מכן השלים פוסט-דוקטורט בבית הספר לטיפול באמצעות אמנויות באוניברסיטת חיפה תחת הנחייתם של הפרופסורים רחל לב-ויזל ומריו מיקולינסר, במסגרתו חקר יצירתיות בקרב ילדים ונוער. בעקבות זאת, ייסד את שיטת SEISEI לפיתוח חשיבה יצירתית.[דרושה הבהרה] השיטה נבדקה מחקרית[דרושה הבהרה].
החל משנת 2010 מלווה דורון מנהלים וארגונים בניהול יצירתי ובפתרון בעיות.
משנת 2014 מרצה בבית הספר לפסיכולוגיה באוניברסיטת רייכמן ומנהל בו תוכנית הכשרה למנהלים בבית הספר להכשרתם.
ביוגרפיה > משפחתו

אימו של דורון היא חוקרת יהדות ספרד אביבה דורון. אחותו היא הגרפולוגית מיכל דורון.
דורון נשוי ואב לשניים, איתמר ואלונה.
יצירתו > ספריו

בשנת 2014 הוציא לאור את ספרו הראשון: "החיים בלונה פארק" תחת הוצאת כתר. הספר סוקר את הנושאים אותם חקר ובוחן את המימוש העצמי במאה ה-21.
בשנת 2019 יצא לאור ספרו השני "להמציא מחדש: הורות וחינוך במאה ה-21" שמציג מודל להורות יצירתית המותאם לחינוך ילדים בעולם משתנה.
בשנת 2023 יצא לאור ספרו השלישי "יש ממי ללמוד" שמונה שיעורים משני חיים. בספר מעביר דורון "קורסים" על שמונה דמויות ביניהן: ריד הופמן, ג'סינדה ארדרן, מיסטר ביסט, קרל אונורה ואופרה וינפרי.
יצירתו > בטלוויזיה

ב-2008 יצר את הסדרה הקומית-דרמטית "לא הבטחתי לך" שעלתה לשידור ב-yes
בהמשך השנה יצר את הסדרה התיעודית "על החיים ועל המוות" ששודרה בערוץ 10.
בין השנים 2009-2014 יצר עבור קשת 12 שלוש עונות של "איך להיות מאושר בשישה שיעורים", בה שימש עורך ראשי, תסריטאי ובמאי.
ב-2017 הופיע בתוכנית "צביקה ואייל עושים בית ספר", שמתמקדת בתפקיד ההורים מול מערכת החינוך, ביחד עם צביקה הדר עבור רשת 13
ב-2017 יצר שני פרקים של "המערכת" עם מיקי חיימוביץ בנושא "מקצועות נעלמים" ו"מחשב חינוך מחדש"
ב-2018 יצר את הסרט "מהפכת שיעורי הבית" עבור רשת 13.
במסגרת "ליל המדענים" ב-2018, הוביל ביחד עם משרד המדע והטכנולוגיה את "ניסוי האושר הגדול של ישראל".
יצירתו > בתיאטרון

בין השנים 2001-2005 יצר את ההצגה "בואו לא נדבר על זה" אותה כתב וביים.
ב-2005 יצר את "עשו עלייך פעם סרט?" שעלה בתיאטרון בית ליסין. ובאותה שנה יצר מחזה על בסיס "המלשין" של ברכט שהוצג במסגרת פסטיבל תיאטרון קצר בצוותא.
במהלך השנים יצר גם את ההצגה "ים השיבולים", המחזה הסאטירי "ים. יבשה. ים" והקומדיה "תורת היחסים" שהועלתה במסגרת שיתוף פעולה בין תיאטרון צוותא וקבוצת תיאטרון תל אביב.
הערות שוליים

↑  ד"ר אייל דורון באוניברסיטת רייכמן
↑  דורון ברויטמן, כנס האקדמיה"אנחנו בתחושת חירום, בתי הספר מטפחים אבטלה המונית", באתר כלכליסט, 24 במאי 2022
↑  רענן שקד, "קיומה של הבינה המלאכותית כיום אומר שזה מטומטם ללמוד 12 שנה", באתר ynet, 7 באוגוסט 2023
↑
↑  The SEISEI Program for Developing Creative Thinking, hundred.org, ‏2018-08-09
↑  Eyal Doron, Fostering creativity in school aged children through perspective taking and visual media based short term intervention program, Thinking Skills and Creativity 23, 2017-03-01, עמ' 150–160 doi: 10.1016/j.tsc.2016.12.003
↑  Eyal Doron, Short Term Intervention Model for Enhancing Divergent Thinking among School Aged Children, Creativity Research Journal 28, 2016-07-02, עמ' 372–378 doi: 10.1080/10400419.2016.1195616
↑  תואר ראשון חד חוגי בפסיכולוגיה | הבינתחומי הרצליה, באתר www.idc.ac.il (באנגלית)
↑  FORE הכשרת מנהלים באוניברסיטת רייכמן » תכנית CREATIVITY IN ACTION
↑  איך להצליח בשישה שיעורים, באתר mako
↑  משפחה מאושרת בשישה שיעורים | mako תוכניות, באתר mako
↑  צביקה ואייל עושים בית ספר, באתר חדשות 13, 31 באוגוסט 2017
↑  המערכת עם מיקי חיימוביץ', עונה 4, פרק 12: מקצועות נעלמים, באתר חדשות 13, 20 באפריל 2017
↑  המערכת עם מיקי חיימוביץ', עונה 4, פרק 13: מחשב חינוך מחדש, באתר חדשות 13, 27 באפריל 2017
↑  מהפכת שיעורי הבית | סרטו של ד"ר אייל דורון, באתר חדשות 13, 3 בספטמבר 2018
↑  ליל המדענים 2018 - ניסוי האושר הגדול של ישראל
| --- | --- |
בקרת זהויות :  NLI: 987007311794905171  VIAF: 98420409   WorldCat (עם VIAF): 98420409
אימם, צ'יף יג'ו

ראס אימם (מבוטא גם כימאם נפטר ב-1828) היה הראס של באגמדיר ורגנט/סגן הקיסר של האימפריה האתיופית. הוא היה בנו של ראס גוגסה.
לפי טירמינגהאם ראס אימם תמך בגלוי בדת האסלאם כנגד הכנסייה האורתודוקסית האתיופית המקומית. בעקבות תמיכתו של האבונא קירילוס השלישי בהשקפת הסוסת לידת בוויכוח על טיבעו של ישו ראס אימם היגלה את האבונא למנזר באגם הייק, שם הוא נשאר עד מותו בסביבות 1828..
כשר ראס אימם יצא למערכה צבאית בגוג'אם כנגד דאג'זמץ גושו זאודה, הדאג'זמץ היילה מארים החל לצעוד עם חייליו מסאמיאן לבירה הקיסרית גונדר והדיח את הקיסר ג'יגר והכריז על באדה מריאם השלישי לקיסר במקומו. כאשר ההודעה על הדחת ג'יגר הגיע לראס אימם הוא חזר לגונדר דרך העיירה דאנגאל באר רדף אחר כוחותיו של דאג'זמץ גושו עד אשר וואלדבה שם התרחש הקרב כנגדם במשך שלושה ימים עד 25 בדצמבר 1825 כאשר דאג'זמץ גושו ברח משדה הקרב לסאמיאן דרך וגרה שם הוא מת יותר מאוחר, אימם החזיר את ג'יגר לשלטון.
בדרך האופיינית לתקופת השופטים האתיופית מערכות יחסים בין המצביאים השונים השתנתה באופן מהיר. כפי שסואן ראבאנסון מתאר הדאג'זמץ היילה מריאם בנו של וובה היילה מריאם נתפס בקרב ולאחר מכן בשכנועו של הדאג'זמץ מרו מדאמבייה הוא שוחרר על ידי אימם. לאחר מכן אימם הצטרף לוובה  שירש את אביו בתור דאג'זמץ כנגד גושו זאודה ודאג'זמץ מרו בקרב קוסובאר באוקטובר 1827. בקרב זה גושו נמלט למנזר בגוג'אם ומרו נהרג בקרב. בשנה שלאחר מכן אימם נפטר "באופן אלים" במקום מושבו בדברה תבור. אימם נקבר בכנסיית ייאסו בעירו.
הערות שוליים

↑  ג'. ספנסר טרימינאם, אסלאם באתיופיה, עמוד 111.
↑  מרדכי אביר, האתגר של האסלאם ואיחודה מחדש של האימפריה הנוצרית 1769 - 1855 עמוד 42
↑  ה. וואלד בלונדאל, הרושמות המלכותית של חבש, עמוד 485.
↑  סואן רובינסון, מלך המלכים: תיאודרוס של אתיופיה, עמוד 19.
↑  . וואלד בלונדאל, הרושמות המלכותית של חבש, 485.
↑  ריצ'רד פאנקהארסט, ההיסטוריה של העיירות האתיופיות: מימי הביניים ועד תחילת המאה ה-19.
| שליטי בגמדר |
| --- | --- | --- |
שושלת יג'ו
| עיר בירה | דברה תבור |  |
| שליטים | סארו גוונגול • עלי הראשון • עליגז • וולדה גברה • גוגסה • אימם • מאריה • דורי • עלי השני |  |
| ראו גם | הגירת האורומו הגדולה • תקופת השופטים האתיופית • מאמדוץ' |  |
ממלכות האימפריה האתיופית
| 0 | 1 | 2 |
| --- | --- | --- |
| הקודם: גוגסה | צ'יף יג'ו אורומו  1825–1828 | הבא: מאריה |
אלביראו

| --- | --- |

   
 מיקומו של אלביראו בקבוצת הכוכבים ברבור
 נתוני תצפית
 קבוצת כוכבים:  ברבור (Cygnus)
 שמות נוספים:  β בברבור
 עלייה ישרה:  19ʰ 30ᵐ 43.3ˢ מילי-שניות קשת בשנה
 נטייה:  ‏35″ ‏57′ ‏27°‏+ מילי-שניות קשת בשנה
 מאפיינים פיזיים
 מרחק:  385  שנות אור 118.04  פארסק
 מערכת
 כוכבים נלווים:  אלביראו A1 / A2 / B
|  נתוני תצפית |
| --- | --- |
 סוג:  ענק כתום וכוכב הסדרה הראשית - כחול
 בהירות נראית:  3.3 / 5.5
 סיווג ספקטרלי:  B9 V / K3 II
 מאפיינים פיזיים
 בהירות מוחלטת:  2.06- / 0.14
 מרחק:  390  שנות אור 119.57  פארסק
 רדיוס:  50 / 3 רדיוסי שמש
 מסה:  5.0 / 3.2 מסות שמש
 עוצמת הארה:  פי 950 / 75 מהשמש
 טמפרטורה:  4,400 / 11,000 K
|  נתוני תצפית |
| --- | --- |
 סוג:  כוכב הסדרה הראשית כחול
 בהירות נראית:  5.1
 סיווג ספקטרלי:  B8 V
 מאפיינים פיזיים
 בהירות מוחלטת:  0.26-
 מרחק:  390  שנות אור 119.57  פארסק
 רדיוס:  3.1 רדיוסי שמש
 מסה:  3.3 מסות שמש
 עוצמת הארה:  פי 110 מהשמש
 טמפרטורה:  12,100 K
 מהירות סיבוב:  250 ק"מ/שנייה
אלביראו או β בברבור הוא כוכב בקבוצת הכוכבים ברבור (סיגנוס), שבהירות נראיתו היא החמישית בעוצמתה בקבוצה. בעין בלתי מזוינת אלביראו נראה ככוכב בודד. אולם בצפייה בטלסקופ או במשקפת איכותית, הוא הופך לכוכב כפול, האחד צהוב (בהירות מדרגה 3.1) והשני כחול (בהירות מדרגה 5.1). מופרדים בזווית של 34 שניות. שני הרכיבים מהווים את אחת הדוגמאות הטובות ביותר לכוכב כפול בעל ניגוד צבעים.
אלביראו מסמל את "ראש הברבור", ולעיתים מתייחסים אליו כאל "כוכב המקור". אלביראו יוצר יחד עם הכוכבים האחרים של קבוצת הברבור: דנב (α בברבור), γ בברבור (סאדר), δ בברבור ו-η בברבור (גיינה) את צורת "צלב הצפון". אף על פי שבהירותו של אלביראו נמוכה משל כל כוכבי "צלב הצפון", הוא זה שקיבל את ציון באייר β.
שם הכוכב הוא תוצאה של אי הבנות ותרגומים שגויים. שמו המקורי של הכוכב בערבית היה "אל-מינהר אל-דאג'אג'ה" (מקור התרנגולת). המלומדים שתרגמו את השם ללטינית חשבו כי מדובר בסוג של צמחי תבלין ותרגמו אותו ל"אב אירו" (ab ireo מה-אירו). הכוכב קיבל את שמו הנוכחי כשמאוחר יותר החליטו האסטרונומים כי נפלה שגיאה בהדפסה וכי התרגום מערבית צריך להיות "אלביראו" (al-bireo).
תכונות

מערכת אלביראו מרוחקת כ-385 שנות אור מכדור הארץ. בעבר נחשבו שני הכוכבים כוכב כפול אופטי, משום שלא נראה שהם מקיפים מרכז משותף כבכוכבים זוגיים אמיתיים. עם זאת, למרות המרחק הגדול ביניהם, מראות התצפיות כי שני הכוכבים נמצאים באותו המרחק ונעים יחד כך שייתכן שהם מהווים מערכת זוגית. במקרה כזה זמן ההקפה שלהם הוא לפחות 75,000 שנים. כמו כן, אלביראו A, הכוכב הצהוב והבהיר מבין השניים, הוא בעצמו כוכב זוגי.